
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti,  31 martie  2009               

Pl-x  132 /2009                     


A V I Z

asupra  propunerii legislative pentru modificarea art.31 din Ordonanţa de urgenţă a Guvernului nr.50/2005 privind înfiinţarea, organizarea şi funcţionarea Comisiei de Supraveghere a Sistemului de Pensii Private
                 În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea art.31 din Ordonanţa de urgenţă a Guvernului nr.50/2005 privind înfiinţarea, organizarea şi funcţionarea Comisiei de Supraveghere a Sistemului de Pensii Private, trimisă cu adresa nr.Pl-x 132 din 18.03.2009  şi înregistrată cu nr.31/353 din 19.03.2009.
                Conform dispoziţiilor art.75 alin.(1) din Constituţia României, republicată şi ale art. 92 alin. (8) pct.2 din Regulamentul Camerei Deputaţilor, republicat, Camera Deputaţilor este prima Cameră sesizată. 
Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege  în şedinţa din 31 martie 2009.

Propunerea legislativă are ca obiect de reglementare  modificarea art.31 din Ordonanţa de urgenţă a Guvernului nr.50/2005 privind înfiinţarea, organizarea şi funcţionarea Comisiei de Supraveghere a Sistemului de Pensii Private, astfel cum a fost modificată prin Legea pentru aprobarea ordonanţei, nr.313/2005, referitor la salarizarea preşedintelui, vicepreşedintelui, directorului general şi a personalului de specialitate al Comisiei. Potrivit acestei iniţiative legislative, salariile persoanelor menţionate, împreună cu sporurile, indemnizaţiile şi alte drepturi salariale, ar trebui să nu depăşească nivelul veniturilor funcţiei de secretar de stat, motivat, în Expunerea de motive, de faptul că „nivelul veniturilor membrilor nu este echivalent cu independenţa bugetară a instituţiei”. 
Membrii Comisiei juridice, de disciplină şi imunităţi au examinat propunerea legislativă supusă avizării, expunerea de motive şi avizul favorabil, cu observaţii şi propuneri, al Consiliului Legislativ nr.155/10.03.2009.
                 În urma dezbaterilor, Comisia juridică, de disciplină şi imunităţi a hotărât, cu majoritate de voturi, avizarea  favorabilă  a propunerii legislative.
În raport de obiectul şi conţinutul reglementării, iniţiativa legislativă  face parte din categoria legilor organice. 
                               PREŞEDINTE,                           SECRETAR,

                               Daniel BUDA                       Gabriel ANDRONACHE
Red.: consilier,  C. Păduroiu                                                                                         

